Osnovna škola Ivane Brlić – Mažuranić, Orahovica

**HRVATSKI JEZIK**

 **VREDNOVANJE OSTVARENOSTI ODGOJNO – OBRAZOVNIH ISHODA**

Razred: 1.b

Učiteljica: Monika Slivka

Školska godina 2024./2025.

**Predmetno područje: HRVATSKI JEZIK I KOMUNIKACIJA**

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ A.1.1.**Učenik razgovara i govori u skladu s jezičnim razvojem izražavajući svoje potrebe, misli i osjećaje. | Razgovara u skladu sa svojim interesima i potrebama poštujući interese i potrebe drugih.Postavlja jednostavna pitanja.Odgovara cjelovitom rečenicom.Upotrebljava riječi: molim, hvala, oprosti, izvoli.Govori više cjelovitih rečenica tematski povezanih u cjelinu.Izgovora glasove i naglašava riječi u skladu s jezičnim razvojem.Točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.Poštuje pravila uljudnoga ophođenja tijekom razgovora. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Tekstovi: pozdravljanje, upoznavanje, cjelovite rečenice kao pitanja i odgovori, više povezanih rečenica u kraći govoreni tekst. | Učenik ne ostvaruje sastavnicu ishoda:- Razgovara u skladu sa svojim interesima i potrebama poštujući interese i potrebe drugih.- Postavlja jednostavna pitanja.- Odgovara cjelovitom rečenicom.- Upotrebljava riječi: molim, hvala, oprosti, izvoli.- Govori više cjelovitih rečenica tematski povezanih u cjelinu.-Izgovara glasove i naglašava riječi u skladu s jezičnim razvojem.- Točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.- Poštuje pravila uljudnoga ophođenja tijekom razgovora.po zadanim elementima. | Postavlja pitanja i odgovara na pitanja kratkom rečenicom. Sadržajem govorenja obuhvaća poznate pojmove i situacije.Djelomično razgovara u skladu sa svojim interesima i potrebama.Postavlja jednostavna pitanja uz stalni poticaj.Na postavljena pitanja odgovara kratkom, gramatički nepravilnom i nepotpunom rečenicom.Upotrebljava riječi: molim, hvala, oprosti i izvoli ne shvaćajući njihovo značenje u aktivnosti govorenja.Rečenice povezuje u kraću cjelinu isključivo uz predložak i navođenje.Djelomično izgovara glasove i naglašava riječi uz pomoć reprodukcije.Odstupanja u intonaciji kao i netočan poredak riječi u rečenici uočava isključivo pomoću modela.Poštuje pravila uljudnoga ophođenja tijekom razgovora isključivo uz stalno podsjećanje na norme lijepoga ponašanja. | Započinje razgovor, postavlja pitanja i odgovara na pitanja kratkim rečenicama. Samostalno se uključuje u jezičnu aktivnost govorenja te sadržajem govorenja obuhvaća zadane teme.Razgovara u skladu sa svojim interesima i potrebama uz poticaj i dodatna pitanja.Postavlja jednostavna pitanja i primjenjuje upitne riječi.Odgovara na postavljena pitanja kratkim rečenicama.Upotrebljava riječi: molim, hvala, oprosti i izvoli bez dodatnog konteksta.Govori više cjelovitih rečenica tematski povezanih u cjelinu uz dodatna pitanja i sugestije učitelja.Izgovara glasove i naglašava riječi uz pomoć reprodukcije.Prema zadanim smjernicama točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.Većinom poštuje pravila uljudnoga ophođenja tijekom razgovora. | Sudjeluje u razgovoru izražavajući svoje potrebe, misli i osjećaje. Sudjeluje u govornom činu i razgovoru u formalnim komunikacijskim situacijama.Samostalno oblikuje razgovor u skladu sa svojim interesima i potrebama uz manji poticaj.Postavlja jednostavna pitanja koja uz poticaj proširuje i pravilno koristi upitne riječi.U većoj mjeri potpuno odgovara na postavljena pitanja cjelovitom rečenicom čineći manje greške.Upotrebljava riječi: molim, hvala, oprosti i izvoli uz kraće dodatno pojašnjenje.Govori više cjelovitih rečenica tematski povezanih u cjelinu.Izgovara glasove i naglašava riječi u skladu s jezičnim razvojem.Točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.Poštuje pravila uljudnoga ophođenja tijekom razgovora. | Govori kratak tekst i u razgovoru izražava svoje potrebe, misli i osjećaje. Sudjeluje u govornom činu u osmišljenim govornim situacijama (govor je čujan i artikuliran) te inicira razgovor o temi primjerenoj dječjem interesu.Samostalno i bez poticaja razgovara u skladu sa svojim interesima i potrebama te primjenjuje pravilnu jezičnu intonaciju.Pravilno formulira upitne rečenice bez poticaja i pomoći, upitne riječi koristi jezično ispravno i u duhu jezika govorenja.U potpunosti odgovara na postavljena pitanja cjelovitom rečenicom koju produbljuje i proširuje.Upotrebljava riječi: molim, hvala, oprosti i izvoli jasno i uz pojašnjenje i te su riječi dio svakodnevne samostalne komunikacije.Inicira razgovor koji povezuje u cjelinu bez poticaja i navođenja te rečenice suvislo i jasno povezuje u tematsku cjelinu.Izgovora glasove i naglašava riječi točno i elokventno u skladu s jezičnim razvojem.Spretno, samostalno i točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.Poštuje pravila uljudnoga ophođenja tijekom razgovora spretno i argumentirano. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ A.1.2.**Učenik sluša jednostavne tekstove, točno izgovara glasove, riječi i rečenice na temelju slušanoga teksta. | Sluša jednostavne tekstove iz različitih izvora.Odgovara na pitanja o slušanome tekstu.Postavlja pitanja o slušanome tekstu.Sluša i razumije uputu i postupa prema uputi.Samostalno i bez navođenja ponavlja izgovor glasova i čestih riječi te intonira rečenice s obzirom na priopćajnu svrhu.Spoznaje značenje riječi na temelju vođenoga razgovora. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Tekstovi: kratki jednostavni tekstovi primjereni jezičnom razvoju i dobi (radijske emisije, reklame, najave filmova i emisija, zvučni zapisi književnih tekstova). | Učenik ne ostvaruje sastavnicu ishoda:- Sluša jednostavne tekstove iz različitih izvora.- Odgovara na pitanja o slušanome tekstu.- Postavlja pitanja o slušanome tekstu.- Sluša i razumije uputu i postupa prema uputi.- Samostalno i bez navođenja ponavlja izgovor glasova i čestih riječi te intonira rečenice s obzirom na priopćajnu svrhu.- Spoznaje značenje riječi na temelju vođenoga razgovora.po zadanim elementima. | S razumijevanjem sluša jednostavne govorne/ čitane tekstove, odgovara na pitanja uz logička odstupanja i izgovara glasove i ogledne i česte riječi uz pokušaje i pogreške u glasnoći i artikulaciji. Sluša jednostavne tekstove iz različitih izvora uz težu koncentraciju.Kratko i nepotpuno potpuno odgovara na pitanja o slušanome tekstu.Postavlja pitanja o slušanome tekstu prema predlošku, a ne samostalno; sluša i razumije jasnu i kratku uputu i postupa prema uputi uz navođenje i korak po korak.Nakon višekratnog i učestalog ponavljanja čestih riječi i glasova iste ponavlja i pravilno intonira zadane rečenice.Teže spoznaje značenje riječi na temelju vođenog razgovora. | Sluša s razumijevanjem govorni/čitani tekst, točno odgovara na pitanja o sadržaju teksta uz pomoć učitelja i izgovara glasove, ogledne i česte riječi i rečenice prema modelu.Sluša jednostavne tekstove iz različitih izvora uz povremeno skretanje pažnje na sadržaj.Odgovara na pitanja o slušanome tekstu uz stalno navođenje.Postavlja jednostavna pitanja o slušanom tekstu; sluša i razumije jednostavniju uputu i postupa prema njoj.Točno ponavlja izgovor glasova i čestih riječi te intonira rečenice s obzirom na priopćajnu svrhu.Spoznaje značenje riječi na temelju vođenog razgovora uz dodatna pojašnjenja. | Sluša s razumijevanjem govorni/čitani tekst, točno odgovara na pitanja o sadržaju teksta prema smjernicama i izgovara glasove, ogledne i česte riječi i rečenice.Sluša jednostavne tekstove iz različitih izvora.Odgovara na pitanja o slušanome tekstu.Postavlja pitanja o slušanome tekstu; sluša i razumije uputu i postupa prema uputi.Točno izgovara učestale glasove i riječi te primjenjuje pravilnu rečeničnu intonaciju.Spoznaje značenje riječi na temelju vođenoga razgovora. | Sluša s razumijevanjem govorni/čitani tekst, točno odgovara na pitanja o sadržaju teksta, točno izgovara glasove i riječi i točno intonira rečenice.Sluša jednostavne tekstove iz različitih izvora s aktivnom pažnjom i interakcijom.Samostalno i potpuno odgovara na pitanja o slušanome tekstu.Inicira postavljanje pitanja o slušanome tekstu te ih produbljuje; sluša i razumije uputu i postupa prema uputi brzo i točno.Točno izgovora glasove i riječi hrvatskoga standardnog književnog jezika, te intonira rečenice s obzirom na priopćajnu svrhu.U svakodnevnom govoru koristi i produbljuje riječi na temelju razgovora. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ A.1.3.**Učenik čita tekstove primjerene početnomu opismenjavanju i jezičnome razvoju. | Razlikuje slovo od drugih znakova.Prepoznaje slova.Povezuje napisano slovo s glasom.Povezuje glasove i slova u slogove i cjelovitu riječ te riječi u rečenicu.Čita riječi, rečenice, tekstove primjereno početnomu opismenjavanju.Odgovara na jednostavna pitanja nakon čitanja teksta.Postavlja pitanja primjereno početnom opismenjavanju.Prikazuje i čita podatke u grafičkim prikazima i tekstovima drugih nastavnih predmeta (npr. Matematika, Priroda i društvo...). |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Tekstovi: kratki tekstovi primjereni početnom opismenjavanju (s riječima u kojima su naučena slova), kratki obavijesni i književni tekstovi primjereni jezičnom razvoju i dobi. | Učenik ne ostvaruje sastavnicu ishoda:- Razlikuje slovo od drugih znakova.- Prepoznaje slova.- Povezuje napisano slovo s glasom.- Povezuje glasove i slova u slogove i cjelovitu riječ te riječi u rečenicu.- Čita riječi, rečenice, tekstove primjereno početnomu opismenjavanju.- Odgovara na jednostavna pitanja nakon čitanja teksta.- Postavlja pitanja primjereno početnom opismenjavanju.- Prikazuje i čita podatke u grafičkim prikazima i tekstovima drugih nastavnih predmeta (npr. Matematika, Priroda i društvo...).po zadanim elementima. | Čita riječi i kraće rečenice primjerene početnomu opismenjavanju uz povremene pogreške i razumije ih uz pomoć učitelja.Razlikuje slovo od drugih znakova uz dopunu i pojašnjenje, prepoznaje dio slova.Teže povezuje napisano slovo s glasom; povremeno povezuje glasove i slova u slogove i cjelovitu riječ te riječi u rečenicu.Čita kraće riječi i rečenice metodom slovkanja.Nakon čitanja teksta odgovara na jednostavna pitanja uz stalni poticaj i potpitanja.Postavlja jednostavna pitanja uz stalni poticaj.Podatke u grafičkim prikazima čita isključivo uz pomoć nastavnika. | Čita riječi i kraće rečenice primjerene početnomu opismenjavanju uz povremene pogreške i razumije ih uz pomoć učitelja.Razlikuje slovo od drugih znakova; prepoznaje većinu slova.Povezuje napisano slovo s glasom; povezuje glasove i slova u slogove i cjelovitu riječ te riječi u rečenicu uz manje greške i dodatni poticaj.Sporo i nesigurno čita riječi, rečenice i tekstove primjereno početnomu opismenjavanju.Odgovara na jednostavna pitanja nakon čitanja teksta.Postavlja jednostavna pitanja i primjenjuje upitne riječi.Uglavnom samostalno čita podatke u grafičkim prikazima i tekstovima drugih nastavnih predmeta. | Čita s razumijevanjem kratke tekstove primjerene početnomu opismenjavanju.Razlikuje slovo od drugih znakova i prepoznaje slova čineći manje greške.Povezuje napisano slovo s glasom; povezuje glasove i slova u slogove i cjelovitu riječ te riječi u rečenicu.Čita riječi, rečenice i tekstove primjereno početnomu opismenjavanju.U većoj mjeri potpuno odgovara na postavljena pitanja cjelovitom rečenicom čineći manje greške.Postavlja jednostavna pitanja koja uz poticaj proširuje i pravilno koristi upitne riječi.Čita podatke u grafičkim prikazima i tekstovima drugih nastavnih predmeta. | Čita s razumijevanjem duže tekstove primjerene početnomu opismenjavanju; čita rečenice i tekst naglašavajući rečenične cjeline da bi se zadržao smisao teksta.Razlikuje sva slova i prepoznaje ih samostalno i bez poticaja.Samostalno i točno povezuje napisano slovo s glasom; povezuje glasove i slova u slogove i cjelovitu riječ te riječi u rečenicu s lakoćom.Brzo i tečno čita rečenice i tekstove primjereno početnomu opismenjavanju.U potpunosti odgovara na postavljena pitanja cjelovitom rečenicom koju produbljuje i proširuje.Pravilno formulira upitne rečenice bez poticaja i pomoći, upitne riječi koristi jezično ispravno i u duhu jezika govorenja.Prikazuje, povezuje i čita podatke u grafičkim prikazima i tekstovima drugih nastavnih predmeta. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ A.1.4.**Učenik piše školskim formalnim pismom slova, riječi i kratke rečenice u skladu s jezičnim razvojem. | Povezuje glas s odgovarajućim slovom.Razlikuje slova od drugih znakova.Povezuje glasove i slova u cjelovitu riječ, a riječi u rečenicu.Piše velika i mala slova školskoga formalnog pisma.Prepisuje riječi i rečenice.Samostalno piše riječi i rečenice samo naučenim slovima.Oblikuje kratak pisani tekst primjeren početnomu opismenjavanju.Piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju.Piše rečenični znak na kraju rečenice. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Tekstovi: kratki tekst od tri do pet rečenica, sadržajno i logički povezan. | Učenik ne ostvaruje sastavnicu ishoda:- Povezuje glas s odgovarajućim slovom.- Razlikuje slova od drugih znakova.- Povezuje glasove i slova u cjelovitu riječ, a riječi u rečenicu.- Piše velika i mala slova školskoga formalnog pisma.- Prepisuje riječi i rečenice.- Samostalno piše riječi i rečenice samo - naučenim slovima.- Oblikuje kratak pisani tekst primjeren početnomu opismenjavanju.- Piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju.- Piše rečenični znak na kraju rečenice.po zadanim elementima. | Prepisuje riječi i kratke rečenice slovima školskoga formalnog pisma prema modelu.Povezuje određene glasove s odgovarajućim slovima čineći greške; razlikuje neka slova od drugih znakova; povezuje glasove i slova u cjelovitu riječ, a riječi u rečenicu uz pomoć i poticaj.Griješi u pisanju velikih i malih slova školskog formalnog pisma jer ne poznaje sva usvojena slova školskog formalnog pisma.Prepisuje jednostavnije riječi i rečenice nepravilno pišući velika i mala zadana slova u zadatcima.Povremeno samostalno piše riječi i rečenice samo s nekim naučenim slovima, izostavlja slova koja nisu naučena ili ih mijenja s nekim drugim slovima.Uz stalni poticaj i navođenje oblikuje kratak pisani tekst ne vodeći računa o primjeni pravopisnih pravila.Metodom pokušaja i pogrešaka piše veliko početno slovo u rečenici, imenima i prezimenima ljudi te naseljenih mjesta u okružju.Uz stalna podsjećanja piše rečenični znak na kraju rečenice. | Piše riječi i kratke rečenice slovima školskoga formalnog pisma.Većinom povezuje glas s odgovarajućim slovom te razlikuje slova od drugih znakova; povezuje glasove i slova u cjelovitu riječ, a riječi u rečenicu uz povremena slovkanja i slogovno čitanje.Piše velika i mala slova školskoga formalnog pisma uz greške i zamjenu slova.Prepisuje riječi i rečenice bez naglaska na urednost napisanoga.Samostalno piše riječi i rečenice samo naučenim slovima prema uputama i uz pojašnjenja.Oblikuje kratak pisani tekst u formi odgovora na postavljena pitanja.Ističe pisanje velikog početnog slova (prva riječ u rečenici, vlastita imena i prezimena ljudi i imena naselja ili mjesta u užem okružju) samo na poznatim primjerima.Pravopisna pravila ne prenosi na ostale primjere.Piše rečenični znak na kraju rečenice uz povremena podsjećanja. | Piše riječi i oblikuje kratke rečenice slovima školskoga formalnog pisma i u pisanju samostalno odabire riječi u skladu s njihovim značenjem da bi odaslao poruku.Povezuje glas s odgovarajućim slovom; razlikuje slova od drugih znakova; povezuje glasove i slova u cjelovitu riječ, a riječi u rečenicu.Piše velika i mala slova školskoga formalnog pisma uz manja odstupanja (prelazi redove).Prepisuje riječi i rečenice vodeći računa o obliku slova i rečeničnim znakovima.Samostalno piše riječi i rečenice samo naučenim slovima uz greške u pisanju nekih slova.Oblikuje kratak pisani tekst primjeren početnomu opismenjavanju.Ističe pisanje velikog početnog slova (prva riječ u rečenici, vlastita imena i prezimena ljudi i imena naselja ili mjesta u užem okružju) primjenjujući naučena pravopisna pravila. | Izabire tematsku skupinu riječi i piše riječi, kratke rečenice i oblikuje kratak tekst slovima školskoga formalnog pisma.Povezuje glas s odgovarajućim slovom točno i pravovremeno; razlikuje slova od drugih znakova bez greške; povezuje glasove i slova u cjelovitu riječ, a riječi u rečenicu ispravno i jasno.Točno i pravilno piše velika i mala slova školskoga formalnog pisma.Pravilno i uredno prepisuje riječi i rečenice vodeći računa o obliku slova i rečeničnim znakovima.Samostalno piše riječi i rečenice naučenim slovima točno, lako i pravovremeno jer je usvojio zadana slova školskog formalnog pisma te ih piše pravilno primjenjujući dosad obrađena jezična pravila u pisanju.Samostalno oblikuje pisani tekst razrađujući priču i vodeći računa o urednosti i strukturi fabule.Promatrajući primjere samostalno donosi pravopisna pravila za pisanje velikog početnog slova (prva riječ u rečenici, vlastita imena i prezimena ljudi i imena naselja ili mjesta u užem okružju) te ih koristi u pisanju.Samostalno određuje vrstu rečenice te analogno tome zaključuje koji znak staviti. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ A.1.5**Učenik upotrebljava riječi, sintagme i rečenice u točnome značenju u uobičajenim komunikacijskim situacijama. | Izabire riječi kojima razumije značenje i njima oblikuje sintagme i rečenice.Traži objašnjenje za značenje riječi koje ne razumije.Objašnjava vlastitim riječima značenje nepoznatih riječi nakon vođenoga razgovora.Traži nepoznate riječi u dječjem rječniku poznavajući abecedni poredak riječi i čita s razumijevanjem objašnjenje značenja riječi. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Različite aktivnosti i strategije čitanja (uspostavljanjem aktivnoga angažmana pri čitanju i poticanjem na postavljanje pitanja) koje razvijaju aktivan i pasivan rječnik učenika u skladu s jezičnim razvojem. | Učenik ne ostvaruje sastavnicu ishoda:- Izabire riječi kojima razumije značenje i njima oblikuje sintagme i rečenice.- Traži objašnjenje za značenje riječi koje ne razumije.- Objašnjava vlastitim riječima značenje nepoznatih riječi nakon vođenoga razgovora.- Traži nepoznate riječi u dječjem rječniku poznavajući abecedni poredak riječi i čita s razumijevanjem objašnjenje značenja riječi.po zadanim elementima. | Uz pomoć učitelja prepoznaje značenje riječi i upotrebljava ih u sintagmama i rečenicama u uobičajenim komunikacijskim situacijama.Izabire isključivo poznate riječi kojima razumije značenje i njima oblikuje sintagme i rečenice uz više vremena i pomoći.Ponekad objašnjenje za značenje riječi koje ne razumije, ali mu je i tada potrebno dodatno pojasniti i približiti nepoznate riječi.Objašnjava vlastitim riječima značenje nepoznatih riječi nakon vođenoga razgovora uz pojašnjavanja i pojednostavljeni vođeni razgovor.Traži nepoznate riječi u dječjem rječniku uz pomoć i predložak djelomično poznavajući abecedni poredak riječi.Čita slovkanjem objašnjenje značenja riječi i razumije nakon višekratnog ponavljanja. | Prepoznaje značenje riječi i upotrebljava ih u sintagmama i rečenicama u uobičajenim komunikacijskim situacijama.Povremeno izabire riječi kojima razumije značenje i njima oblikuje sintagme i rečenice uz dodatne upute.Učenik povremeno traži objašnjenje za značenje riječi koje ne razumije isključivo od učitelja.Objašnjava vlastitim riječima značenje nekih nepoznatih riječi nakon vođenoga razgovora.Traži lakše i kraće nepoznate riječi u dječjem rječniku poznavajući abecedni poredak riječi čineći manje greške i relativno uspješno čita s razumijevanjem objašnjenje značenja riječi. | Objašnjava značenje riječi i upotrebljava ih u sintagmama i rečenicama u uobičajenim komunikacijskim situacijama.Izabire riječi kojima razumije značenje i njima oblikuje sintagme i rečenice.Traži objašnjenje za značenje riječi koje ne razumije od učitelja, ali s rječnikom i drugim medijima koristi uz pomoć i upute.Objašnjava vlastitim riječima značenje nepoznatih riječi nakon vođenoga razgovora uz nezamjetne greške u značenju riječi.Traži nepoznate riječi u dječjem rječniku većinom poznavajući abecedni poredak riječi i čita s razumijevanjem objašnjenje značenja riječi uz poneko slogovno čitanje. | Izabire odgovarajuće riječi i točno ih upotrebljava u oblikovanju sintagmi i rečenica u uobičajenim komunikacijskim situacijama. Traži objašnjenje za značenje riječi koje ne razumije i pravilno ih izgovara.Izabire riječi kojima razumije značenje i njima oblikuje sintagme i rečenice s lakoćom i sigurnošću u izvedbu.Učenik sam istražuje značenja nepoznatih riječi koristeći se rječnikom ili digitalnim medijima.Objašnjava vlastitim riječima značenje nepoznatih riječi nakon vođenoga razgovora primjenjujući pravilnu intonaciju i produbljuje svojim primjerom.Traži nepoznate riječi u dječjem rječniku poznavajući abecedni poredak riječi i čita s razumijevanjem objašnjenje značenja riječi te povezuje novo sa već naučenim u smislenu cjelinu. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ A.1.6.**Učenik prepoznaje razliku između mjesnoga govora i hrvatskoga standardnog jezika. | Prepoznaje različitost u riječima (izraznu i sadržajnu) između mjesnoga govora i standardnoga hrvatskog jezika. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Sadržaji i aktivnosti kojima se promiče očuvanje zavičajnih idioma kao kulturnoga nasljeđa. | Učenik ne ostvaruje sastavnicu ishoda:- Prepoznaje različitost u riječima (izraznu i sadržajnu) između mjesnoga govora i standardnoga hrvatskog jezika.po zadanim elementima. | Prepoznaje značenje poruke na mjesnome govoru prikladne učeničkomu iskustvu, jezičnomu razvoju i interesima.Prepoznaje različitost u kratkim i učeniku poznatim riječima (izraznu i sadržajnu) između mjesnoga govora i standardnoga hrvatskog jezika.Učenik teže prepoznaje naglasnu različitost riječi u mjesnome govoru i standardnome hrvatskome jeziku. | Uočava razliku između tekstova na mjesnome govoru i standardnome hrvatskom jeziku u neposrednoj životnoj stvarnosti.Ponekad prepoznaje različitost u riječima (izraznu i sadržajnu) između mjesnoga govora i standardnoga hrvatskog jezika uz zadani predložak.Prepoznaje naglasnu različitost riječi u mjesnome govoru i standardnome hrvatskome jeziku u poznatim riječima i učeniku lako razumljivim riječima i izrazima uz dodatna pojašnjenja nekih riječi. | Uz pomoć učitelja prepoznaje razliku između tekstova na mjesnome govoru i standardnome hrvatskom jeziku u neposrednoj životnoj stvarnosti.Prepoznaje različitost u riječima (izraznu i sadržajnu) između mjesnoga govora i standardnoga hrvatskog jezika prema zadanom primjeru.Prepoznaje naglasnu različitost riječi u mjesnome govoru i standardnome hrvatskome jeziku čineći poneke greške. | Prepoznaje razliku između tekstova na mjesnome govoru i standardnome hrvatskom jeziku u neposrednoj životnoj stvarnosti.Prepoznaje različitost u riječima (izraznu i sadržajnu) između mjesnoga govora i standardnoga hrvatskog jezika.Prepoznaje naglasnu različitost riječi u mjesnome govoru i standardnome hrvatskome jeziku točno i lako. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ A.1.7.**Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju. | Prepoznaje glasovnu strukturu riječi.Uočava početni, središnji i završni glas u riječi.Izvodi glasovnu analizu i sintezu.Pravilno izgovora glasove i naglašava riječi primjereno početnomu opismenjavanju. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Metodičke igrolike aktivnosti u skladu s početnim opismenjavanjem. | Učenik ne ostvaruje sastavnicu ishoda:- Prepoznaje glasovnu strukturu riječi.- Uočava početni, središnji i završni glas u riječi.- Izvodi glasovnu analizu i sintezu.- Pravilno izgovora glasove i naglašava riječi primjereno početnomu opismenjavanju.po zadanim elementima. | Prepoznaje glasovnu strukturu riječi i uočava početni glas u jednosložnim riječima.Prepoznaje glasovnu strukturu riječi uz upute i primjere; uočava početni, središnji i završni glas u riječi korak po korak.Isključivo uz pomoć učitelja i metodu pokušaja i pogrešaka izvodi glasovnu analizu i sintezu.Djelomično izgovara glasove i naglašava riječi uz pomoć reprodukcije. | Prepoznaje glasovnu strukturu riječi i uočava početni, središnji i završni glas u riječi te glasovno analizira i sintetizira jednosložne i dvosložne riječi.Prepoznaje glasovnu strukturu riječi; uočava početni, središnji i završni glas u riječi čineći greške.Izvodi glasovnu analizu i sintezu kraćih i poznatih riječi.Izgovara glasove i naglašava riječi uz pomoć reprodukcije. | Prepoznaje glasovnu strukturu riječi te glasovno analizira i sintetizira višesložne riječi.Prepoznaje glasovnu strukturu riječi; uočava početni, središnji i završni glas u riječi.Izvodi glasovnu analizu i sintezu kraćih riječi.Izgovara glasove i naglašava riječi u skladu s jezičnim razvojem. | Prepoznaje glasovnu strukturu riječi i glasovno analizira i sintetizira višesložne riječi te manipulira elementarnim jedinicama riječi (igra riječima, stvaranje rime).Pravovremeno i samostalno prepoznaje glasovnu strukturu riječi; uočava početni, središnji i završni glas u riječi bez ikakve pomoći i predloška/primjera.Samostalno i sigurno izvodi glasovnu analizu i sintezu na duljim i nepoznatim riječima.Izgovora glasove i naglašava riječi točno i elokventno u skladu s jezičnim razvojem. |

**Predmetno područje: KNJIŽEVNOST I STVARALAŠTVO**

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ B.1.1.**Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom. | Govori o čemu razmišlja i kako se osjeća nakon čitanja/slušanja književnoga teksta.Izražava opisane situacije i doživljeno u književnome tekstu riječima, crtežom i pokretom.Izražava mišljenje o postupcima likova.Uspoređuje postupke likova iz književnoga teksta s vlastitim postupcima i postupcima osoba koje ga okružuju.Pripovijeda o događajima iz svakodnevnoga života koji su u vezi s onima u književnome tekstu.Objašnjava razloge zbog kojih mu se neki književni tekst sviđa ili ne sviđa.Dogovorenim simbolima unutar skupine ili crtežom izražava sviđa li mu se književni tekst ili ne sviđa. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Tekstovi primjereni učenikovim recepcijskim, doživljajnim i spoznajnim mogućnostima te tematski povezani s interesima učenika i njegovom životnom stvarnošću. | Učenik ne ostvaruje sastavnicu ishoda:- Govori o čemu razmišlja i kako se osjeća nakon čitanja/slušanja književnoga teksta.Izražava opisane situacije i doživljeno u književnome tekstu riječima, crtežom i pokretom.- Izražava mišljenje o postupcima likova.Uspoređuje postupke likova iz književnoga teksta s vlastitim postupcima i postupcima osoba koje ga okružuju.- Pripovijeda o događajima iz svakodnevnoga života koji su u vezi s onima u književnome tekstu.- Objašnjava razloge zbog kojih mu se neki književni tekst sviđa ili ne sviđa.- Dogovorenim simbolima unutar skupine ili crtežom izražava sviđa li mu se književni tekst ili ne sviđa.po zadanim elementima. | Uz poticaj izražava svoje misli i osjećaje nakon slušanja/čitanja književnoga teksta i prepoznaje situacije iz književnoga teksta u svakodnevnome životu. | Uz pomoć učitelja izražava svoje misli i osjećaje nakon slušanja/čitanja književnoga teksta i opisuje situacije iz svakodnevnoga života slične onima u književnome tekstu. | Izražava svoje misli i osjećaje nakon slušanja/ čitanja književnoga teksta i povezuje situacije iz književnoga teksta s onima u svakodnevnome životu. | Izražava svoje misli i osjećaje nakon slušanja/ čitanja književnoga teksta, objašnjava sličnosti i razlike između situacija u književnome tekstu i situacija u svakodnevnome životu te pokazuje interes za samostalno čitanje. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ B.1.2.**Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi. | Prepoznaje priču, pjesmu, zagonetku i igrokaz prema obliku.Opisuje situacije, događaje i likove u književnim tekstovima.Prepoznaje i izdvaja riječi koje se rimuju u pjesmama i igrokazima za djecu.Prepoznaje čudesne i izmišljene elemente u pjesmama za djecu i bajkama.Prepoznaje elemente igre riječima u pjesmama za djecu.Prepričava pročitanu priču vlastitim riječima. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Tekstovi: slikopriča, kratka pripovijetka, bajka, dječja pjesma, kratki igrokaz, zagonetka. | Učenik ne ostvaruje sastavnicu ishoda:- Prepoznaje priču, pjesmu, zagonetku i igrokaz prema obliku.- Opisuje situacije, događaje i likove u književnim tekstovima.- Prepoznaje i izdvaja riječi koje se rimuju u pjesmama i igrokazima za djecu.- Prepoznaje čudesne i izmišljene elemente u pjesmama za djecu i bajkama.- Prepoznaje elemente igre riječima u pjesmama za djecu.- Prepričava pročitanu priču vlastitim riječima.po zadanim elementima. | Sluša/čita književni tekst, usmeno odgovara na pitanja o sadržaju teksta i prepoznaje književni tekst prema obliku uz pomoć učitelja.Metodom pokušaja i pogrešaka prepoznaje priču, pjesmu, zagonetku i igrokaz prema obliku.Proizvoljno i neprecizno opisuje situacije, događaje i likove u književnim tekstovima.Uz ponavljanje i naglašavanje riječi koje se rimuju uočava rimu.Čudesne i izmišljene elemente u pjesmama za djecu i bajkama prepoznaje tek uz dodatna naglašavanja elemenata.Slušno uočava elemente igre riječima u pjesmi tek uz dodatnu pomoć.Prepričava pročitanu priču uz mnogo potpitanja i poticaja. | Sluša/čita književni tekst, prema smjernicama usmeno odgovara na pitanja o sadržaju teksta i prepoznaje književni tekst prema obliku uz pomoć učitelja.Uz dodatna pitanja i primjere prepoznaje priču, pjesmu, zagonetku i igrokaz prema obliku.Opisuje situacije, događaje i likove u književnim tekstovima uz dodatna pitanja učitelja.Prepoznaje i izdvaja riječi koje se rimuju u pjesmama i igrokazima za djecu uz poticaj učitelja.Prepoznaje čudesne i izmišljene elemente u pjesmama za djecu i bajkama donoseći vlastite stavove i vrijednosti ne vodeći računa o pravogovoru.Prepoznaje elemente igre riječima u pjesmama za djecu.Prepričava pročitanu priču vlastitim riječima uz uporabu poštapalica i neknjiževnih izraza. | Sluša/čita književni tekst, usmeno odgovara na pitanja o sadržaju teksta i prepoznaje književni tekst prema obliku.Prepoznaje priču, pjesmu, zagonetku i igrokaz prema obliku.Samostalno opisuje situacije, događaje i likove u književnim tekstovima.Prepoznaje i izdvaja riječi koje se rimuju u pjesmama i igrokazima za djecu.Prepoznaje čudesne i izmišljene elemente u pjesmama za djecu i bajkama donoseći vlastite stavove i vrijednosti.Uočava koncept u igrama riječima i izdvaja ih u pjesmi.Prepričava pročitanu priču vlastitim riječima. | Sluša/čita književni tekst, usmeno odgovara na pitanja o sadržaju teksta, kazuje o čemu tekst govori i prepoznaje književni tekst prema obliku.Prepoznaje priču, pjesmu, zagonetku i igrokaz prema obliku i razlikuje ih te rado stvara i svoje navedene književne vrste primjereno dobi.Samostalno opisuje situacije, događaje i likove u književnim tekstovima iznoseći vlastite stavove i izvodeći zaključke i poruke.Prepoznaje i izdvaja riječi koje se rimuju u pjesmama i igrokazima za djecu, samostalno stvara svoje rime. Slušno uočava rimu kao poklapanje u posljednjem slogu.Prepoznaje čudesne i izmišljene elemente u pjesmama za djecu i bajkama i radi samostalnu karakterizaciju likova donoseći vlastite stavove i vrijednosti.Samostalno stvara svoje igre riječima ili nadopunjuje već ponuđene.Prepričava i produbljuje pročitanu priču vlastitim riječima i bogatim rječnikom. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ B.1.3**Učenik izabire ponuđene književne tekstove i čita/sluša ih s razumijevanjem prema vlastitome interesu. | Upoznaje se s prostorom školske knjižnice.Upoznaje se s radom u školskoj knjižnici.Posjećuje školsku knjižnicu jedanput tjedno i posuđuje slikovnice za čitanje.Upoznaje se s različitim vrstama slikovnica.Preporučuje pročitane slikovnice i priče drugim učenicima..Objašnjava vlastiti izbor slikovnica. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Učenik čita najmanje jedno književno djelo godišnje prema vlastitom izboru, a preporučuje se više književnih djela sa šireg popisa predloženih tekstova za cjelovito čitanje. Svakodnevno izabire jedan kratki književni tekst za čitanje između više književnih tekstova primjerenih dobi učenika prema prijedlogu učitelja ili samostalnome izboru. Sastavlja popis pročitanih slikovnica, priča, pjesama i igrokaza uz pomoć odraslih i uspoređuje vlastiti popis s popisom ostalih učenika radi poticanja čitanja. | Ishod se ne vrednuje, samo se prati, a razine usvojenosti odnose se na konkretna predstavljanja na nastavi te se mogu i ne moraju sumativno vrednovati. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ B.1.4.**Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | Koristi se jezičnim vještinama, aktivnim rječnikom radi oblikovanja uradaka u kojima dolazi do izražaja kreativnost, originalnost i stvaralačko mišljenje.Istražuje, eksperimentira i slobodno radi na temi koja mu je bliska.Stvara različite individualne uratke: crta izabrane stihove ili dijelove priče, likove i prostor, izražava se pokretom, oblikuje u različitim likovnim tehnikama likove iz priča, izrađuje vlastite slikopriče.Razvija vlastiti potencijal za stvaralaštvo. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Učeniku se nudi stvaralački način izražavanja i mogućnost dokazivanja u kreativnom izričaju koji je bitno drukčiji od klasične provjere znanja. Aktivnosti se mogu ostvarivati individualnim i timskim radom. Učenik prikuplja vlastite uratke u radnu mapu i predstavlja ih razrednomu odjelu. | Ishod se prati i ne podliježe sumativnom vrednovanju.Učitelj cijeni učenikovu samostalnost i poštuje njegove mogućnosti. Učitelj ga može nagraditi ocjenom za izniman trud. |

**Predmetno područje: KULTURA I MEDIJI**

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ C.1.1.**Učenik sluša/čita tekst u skladu s početnim opismenjavanjem i pronalazi podatke u tekstu. | Izdvaja jedan ili više podataka iz teksta prema unaprijed zadanim pitanjima.Služi se dječjim rječnicima.Pronalazi natuknicu prema abecednome redu.Crtežom i riječima izražava o čemu tekst govori. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Kulturni sadržaji:, susreti s književnicima i ilustratorima u školi ili narodnim knjižnicama, | Učenik ne ostvaruje sastavnicu ishoda:- Izdvaja jedan ili više podataka iz teksta prema unaprijed zadanim pitanjima.- Služi se dječjim rječnicima.- Pronalazi natuknicu prema abecednome redu.- Crtežom i riječima izražava o čemu tekst govori.po zadanim elementima. | Sluša/čita i tekst u skladu s početnim opismenjavanjem i uz pomoć učitelja pronalazi podatke u tekstu. | Sluša/čita tekst u skladu s početnim opismenjavanjem i prema smjernicama pronalazi podatke u tekstu. | Sluša/čita tekst oblikovan u skladu s početnim opismenjavanjem i pronalazi podatke u tekstu. | Sluša/čita tekst oblikovan u skladu s početnim opismenjavanje, pronalazi i opisuje podatke u tekstu. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ C.1.2.**Učenik razlikuje medijske sadržaje primjerene dobi i interesu. | Izdvaja primjerene medijske sadržaje i razgovara o njima: animirani filmovi, televizijske i radijske emisije za djecu obrazovnoga i dječjeg programa, kazališne predstave, slikovnice i knjige za djecu.Sluša čitanje ili samostalno čita kraće tekstove u književnim i zabavno-poučnim časopisima za djecu.Prepoznaje obrazovne digitalne medije primjerene dobi i služi se njima. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **RAZINA USVOJENOSTI NEDOVOLJAN (1)** | **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Kulturni sadržaji: dječji književni, filmski, edukacijski, tradicijski festivali, kulturni projekti namijenjeni djeci | Učenik ne ostvaruje sastavnicu ishoda:- Izdvaja primjerene medijske sadržaje i razgovara o njima: animirani filmovi, televizijske i radijske emisije za djecu obrazovnoga i dječjeg programa, kazališne predstave, slikovnice i knjige za djecu.- Sluša čitanje ili samostalno čita kraće tekstove u književnim i zabavno-poučnim časopisima za djecu.- Prepoznaje obrazovne digitalne medije primjerene dobi i služi se njima.po zadanim elementima. | Prepoznaje medijske sadržaje primjerene dobi i interesu.Uz primjere i poticaj učitelja prepoznaje medijske sadržaje.Uz nepostojanu pažnju sluša kraće tekstove u književnim i zabavno-poučnim časopisima za djecu ne povezujući sadržaje. | Prepoznaje medijske sadržaje primjerene dobi i interesu te izdvaja omiljene medijske sadržaje.Prepoznaje određene medijske sadržaje i o njima razgovara uz poticaje.Sluša kraće tekstove u književnim i zabavno-poučnim časopisima za djecu povezujući sadržaje uz pomoć učitelja. | Razlikuje medijske sadržaje primjerene dobi i iskazuje interes za izbor medijskih sadržaja te komunikaciju s medijskom porukom usmjerava na sadržaj.Izdvaja omiljene medijske sadržaje i razgovara o njima.Sluša kraće tekstove u književnim i zabavno-poučnim časopisima za djecu povezujući sadržaje. | Razlikuje medijske sadržaje te iskazuje svoje mišljenje o njima; identificira i prima medijske poruke te razlikuje stvarno i nestvarno u poruci.Izdvaja, uspoređuje i analizira omiljene medijske sadržaje i razgovara o njima.Samostalno čita kraće tekstove u književnim i zabavno-poučnim časopisima za djecu i o njima argumentirano razgovara. |

|  |  |
| --- | --- |
| **ODGOJNO-OBRAZOVNI ISHODI** | **RAZRADA ISHODA** |
| **OŠ HJ C.1.3.**Učenik posjećuje kulturne događaje primjerene dobi. | Posjećuje kulturne događaje primjerene dobi.Razgovara s ostalim učenicima nakon kulturnoga događaja.Izražava svoj doživljaj kulturnoga događaja crtežom, slikom, govorom, pokretom, pjevanjem. |
| **Sadržaji za ostvarivanje odgojno-obrazovnih ishoda** | **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** |
| **ZADOVOLJAVAJUĆA****DOVOLJAN (2)** | **DOBRA****DOBAR (3)** | **VRLO DOBRA****VRLO DOBAR (4)** | **IZNIMNA****ODLIČAN (5)** |
| Kulturni sadržaji: kazališne predstave za djecu, likovne izložbe, izložbe u muzejima primjerene dobi i interesima učenika | Ishod se ne vrednuje, samo se prati. Aktivnosti i sadržaji iskazani u ovome ishodu uvjetovani su dobi i interesima učenika, fizičkim okružjem (lokalne zajednice i njihova ponuda društveno-kulturnih i umjetničkih sadržaja) te upućivanjem na digitalne sadržaje dostupne svima bez obzira na mjesto školovanja ili stanovanja.Sadržaji izvanučioničkoga tipa zahtijevaju pojedinačni angažman svakoga učenika, aktiviranje stečenih znanja i kompetencija u smislu neposrednoga iskustvenoga učenja. Ishodom se potiče osobni razvoj te aktivno uključivanje učenika u kulturni i društveni život zajednice. |

**Domaći uradak**

Odličan (5)

Redovito i uredno piše domaću zadaću, kreativno primjenjujući stečena znanja iz svih područja nastave hrvatskog jezika.

Vrlo dobar (4)

Redovito i uredno piše domaću zadaću primjenjujući stečena znanja iz svih područja nastave hrvatskog jezika.

Dobar (3)

Redovito piše domaću zadaću. Zadaća mu/joj je katkad površna.

Dovoljan (2)

Ponekad zaboravlja napisati zadaću. Zadaće češće površne i nedovršene.

Nedovoljan (1)

Ponekad napiše domaću zadaću koja je površna, neredovita i neuredna.

**PISMENE PROVJERE**

 0 – 50 % - nedovoljan ( 1 )

 51 – 64 % - dovoljan ( 2 )

 65 – 79 % - dobar ( 3 )

 80 – 90 % - vrlo dobar ( 4 )

 91 – 100 % - odličan ( 5 )